Nr....../..........

**Proiect Educațional la nivelul unității de învățământ**

**"Dă BLOCK agresivităţii. Şi „glumele” dor. Stop Cyberbullying!"**

**An școlar: 2018-2019**

**Coordonatori proiect: Prof.înv.primar IFRIM NICOLETA și Prof. LAZĂR PAUL**

**Școala Gimnazială "Ion Creangă" Buzău**

**Director: Prof.Vornicu Daniela**

**Argument**

Organizația *Salvați Copiii* promovează drepturile copiilor în România încă din anul 1990 și face parte din alianța internațională Save the Children, activă în peste 120 de țări. Ora de Net este din 2009 singurul program de siguranță online pentru copii din România. Acesta face parte din inițiativele rețelelor internaționale INSAFE și INHOPE, cele mai mari coaliții care promovează folosirea creativă, utilă și sigură la nivel mondial; parteneri ai Ministerul Educației Naționale; în 2014 a lansat primul „*Ghid de siguranță online în mediul școlar*” din România, asumat și folosit deja de peste 5700 de profesori; peste 4000 de voluntari - elevi, cadre didactice, psihologi, asistenți sociali - din toate județele țării s-au alăturat Programului educațional *Ora de Net* (fost *Sigur.info*); peste 2500 de instituții din întreaga țară au fost gazde pentru activitățile educaționale, workshopurile, cursurile de formare sau concursurile propuse; în cadrul programului *Ora de Net* colaborăm cu peste 300 de specialiști care lucrează în beneficiul copiilor în vederea creșterii nivelului de informare cu privire la siguranța online; în fiecare județ este disponibilă o echipă interdisciplinară din care fac parte reprezentanți ai instituțiilor care contribuie la protecția, educația și consilierea copiilor.

Partenerii acestei rețele naționale de specialiști coordonată de *Salvați Copiii* sunt : *Ministerul Educației Naționale* (prin structurile Inspectoratelor Școlare, Centrelor de Resurse și Asistență Educațională, Caselor Corpului Didactic), Autoritatea Națională pentru Protecția Copilului și Adopție (prin Direcțiile de asistență socială și Protecția Copilului) și Inspectoratul General al Poliției Române (prin structurile care aparțin de Institutul de Cercetare și Prevenire a Criminalității și Direcția de Combatere a Criminalității Organizate).

\*

Copiii de astăzi nu sunt diferiți în esență de cei care am fost și noi la vârsta respectivă însă modelul cultural și social este altul în prezent, iar dreptul la exprimare este mai des exercitat atât individual, cât și colectiv.

Chiar dacă cel mic pare că descoperă cu tenacitate și abilitate vastul mediu virtual și pare că știe mai bine decât tine cum să manevreze dispozitivele, el nu are experiența de viață pentru a se menține în siguranță și are nevoie de tine, adultul semnificativ din viața lui, să fii alături de el și, la început, să îi ghidezi incursiunea online, iar apoi să rămâi disponibil pentru el ca să împărtășească descoperirile, trăirile, situațiile neplăcute și succesele.

Copiii merită să se simtă în siguranţă pe net iar jignirile, ameninţările şi cuvintele urâte pot să-i rănească mai tare decât violenţa fizică.

Studiile realizate de către Organizația Salvați Copiii arată că fenomenul de ***cyberbullying*** este unul prevalent în rândul copiilor și tinerilor, 69% din copiii români declarând că au fost martorii unei astfel de situații.

***Cyberbullying-ul*** este un comportament agresiv intenționat care este menit să provoace disconfort sau durere, implică un dezechilibru de putere și tărie între agresor și victimă și se manifestă repetitiv, regulat prin intermediul dispozitivelor tehnologice.

Spre deosebire de situațiile clasice de ***bullying,*** în care comportamentul se oprește la un moment dat iar situația umilitoare sau agresivă se încheie, hărțuirea online pare să fie fără sfârșit.

Având în vedere impactul emoțional, social și cognitiv pe care fenomenul de cyberbullying îl poate avea asupra dezvoltării psihologice a copiilor, Organizația Salvați Copiii lansează inițiativa ***Dă BLOCK agresivității! Şi „glumele” dor. Stop cyberbullying!”***.

Proiectul educațional *„Dă BLOCK agresivității!”* este o inițiativă națională lansată în cadrul programului european *Ora de Net* și susținută de Orange România. Aceasta se va derula în perioada 9 octombrie – 9 decembrie 2018 și se adresează cadrelor didactice din învățământul primar, gimnazial și liceal.

Pentru a reduce și combate fenomenul de ***cyberbullying***, echipa ***Ora de Net*** pune la dispoziția cadrelor didactice un pachet de resurse care conține atât o serie de clipuri video care abordează acest subiect, cât și planuri pentru 3 lecții care pot fi implementate la clasă cu elevii. Perioada de desfășurare a campaniei se încheie la data de 9 decembrie 2018

Experiențele online și cele offline sunt iremediabil interconectate și nu le mai putem analiza separat impactul asupra aspectelor vieții individuale și colective. Tehnologia continuă ritmul accelerat de dezvoltare și este important pentru prezentul și viitorul copiilor să îi susținem pentru dezvoltarea competențelor și abilităților care îi sprijină să folosească inteligent și echilibrat instrumentele și dispozitivele digitale. Mai mult decât atât, în calitate de persoane preocupate de educație este esențial să începem să creăm contexte de învățare care să ia în considerare și să pună în valoare caracteristicile nativilor digitali pentru a îi pregăti pentru viața secolului XXI.

Strategiile, metodele și instrumentele folosite în sistemul de învățământ în care fiecare dintre noi am crescut nu mai dau rezultate favorabile în contextul realității de acum și au nevoie să fie revizuite și, dacă e cazul, înlocuite. Nu avem soluțiile perfecte, însă credem cu tărie că impactul pozitiv este determinat, în primul rând, de schimbarea de paradigmă asupra relației copilului cu adultul de la care și împreună cu care învață.

Încurajăm crearea unei conectări autentice cu copilul și menținerea unei perspective care ne amintește că suntem mult mai mult asemănători decât suntem diferiți. Atât copiii, cât și noi, adulții avem nevoie să ne vedem unii pe alții, să ne simțim auziți, înțeleși și apreciați pentru ce suntem și prin resursele pe care le vom pune la dispoziție vom propune acest lucru într-un mod experiențial.

Comisia Europeană a publicat propunerea pentru Competențele-Cheie pentru Învățarea Durabilă, înlocuind recomandarea din 2006 privind aspectele esențiale pentru un proces de învățare în secolul XXI. În cadrul acestui program au fost definite următoarele 8 competențe esențiale. Schimbările aduse în noul document au la bază integrarea tehnologiei care a căpătat o importanță tot mai mare în viețile noastre și creșterea sectorului de educație non-formală.

Competențe-cheie sunt acele competențe de care au nevoie toți indivizii pentru împlinire și dezvoltare personală, angajare, includere socială și cetățenie activă. Ele sunt compuse din cunoștinte, abilități și atitudini și merg mai departe de noțiunea academică de cunoștințe.

Recomandarea UE numește și descrie următoarele **8 Competențe** :

• **Competența de Scriere și Citire;**

**• Competența Lingvistică;**

**• Competența Științifică, de Inginerie, Tehnologică și Matematică;**

**• Competența Digitală;**

**• Competența Personală, Socială și de Învățare;**

**• Competența Civică (subliniază rolul cetățeniei, a valorilor democratice și a drepturilor omului);**

**• Competența Antreprenorială;**

**• Competența de Conștientizare Culturală și Expresie.**

**Dezvoltarea competenței digitale** este pilonul de bază pentru proiectele, resursele și activitățile propuse în programul **Ora de Net**. La aceasta se adaugă **Competența Personală, Socială și de Învățare** care influențează modul în care ne trăim viața și acționăm în relație cu propria persoană și cu ceilalți.

**Competența digitală** acoperă alfabetizarea informațională și statistică, inclusiv gestionarea conținutului digital; comunicare, colaborare și participare în societate prin intermediul noilor tehnologii; creația de conținut digital, conform cu principiile etice; siguranța online și rezolvarea de probleme și reducere a riscurilor online.

**Competența personală, socială și de învățare** acoperă o serie de abilități transversale precum creativitatea, gândirea critică, rezolvarea problemelor, luarea de decizii, autoreglarea, perseverența și abilitatea de a face față necunoscutului și complexității.

**Scopurile proiectului**:

1.reducerea și combaterea fenomenului de ***cyberbullying;***

2.integrarea noilor tehnologii într-un mod creativ, util și sigur în viața elevilor și în procesul educațional.

**Obiectivele proiectului**:

1.Înțelegerea exemplelor/ fenomenului de ***bullying/ cyberbullying*** și caracteristicile sale din perspectiva celor 3 roluri implicate (victimă, agresor, martor);

2. Folosirea lucrului în echipă pentru a îmbunătăți colaborarea între elevii clasei și a comunicării dintre elevi, învățători și profesori;

3.Identificarea a minim 3 soluții (ciclul primar)/ 6 soluții (ciclul gimnazial) axate pe reducerea situațiilor de **cyberbullying**, câte una pentru fiecare rol implicat (victimă, agresor, martor).

4. Identificarea unei propuneri de intervenție la nivelul instituției de învățământ care poate preveni astfel de situații între elevi, elevi-profesori și care reduce efectele negative ale fenomenului;

5. Implicarea copiilor în reducerea fenomenului prin informarea online sau offline a altor elevi sau adulți interesați

**Obiective -cadre didactice- (facilitatori *Ora de Net*):**

- promovarea practicilor, politicilor și infrastructurii necesare pentru ca instituțiile de învățământ din România să se alinieze la standardele europene de educare a generației nativilor digitali;

- să descopere un mod de abordare relațional al procesului de educație, unul pornind de la nevoile reale ale copiilor și vizând starea lui de bine, în care să folosească atât competențele și abilitățile sale, cât și resursele lor interioare;

-să contribuie la stabilirea identității și a rolului său în societate în calitate de cetățean digital;

-să identifice argumente, principii și instrumente care să îl ajute să promoveze și să susțină parteneriatele cu familia, cu comunitatea și cu alte rețele de profesioniști pentru a îmbogăți experiența și procesul de dezvoltare și învățare al copiilor;

-să contribuie la educație validând realitatea prezentă și să actualizeze credințele, instrumentele și metodele de lucru cu copiii pentru a-i pregăti pentru un viitor în era digitală;

-să creeze contexte care îi inspiră pe copii să își asume propriul lor proces de învățare, să aplice ceea ce descoperă și să devină ei multiplicatori ai unor astfel de activități.

- să li se amintească elevilor că fiecare dintre noi suntem mult mai asemănători decât ni se pare la o privire superficială și că genul, culoarea pielii, mediul din care provenim sau statutul social sunt doar aspecte ale ființei noastre însă, pe fond, toți avem aceleași emoții, aceleași nevoi de conectare, de apartenență, de impact și în fiecare moment facem tot ce știm mai bine pe baza experienței pe care o avem;

- să încurajeze copiii să devină autonomi în învățare, să preia responsabilitatea pentru propria dezvoltare;

- să privească elevii participanți ca potențiali multiplicatori ai activității și ambasadori ai folosirii creative, utile și sigure a Internetului.”

În calitate de **Facilitator *Ora de net***, activez în regim de voluntariat în acord cu prevederile Legii Voluntariatului 78/2014. Rolul meu va fi acela de a susține și raporta activitățile de consultare și pe cele educaționale pe tema folosirii creative, utile și sigure a Internetului de către copii și tineri.

**Obiective elevi:**

-să își împărtășească experiența, să fie implicați, să devină participanți activi în propria dezvoltare, să se simtă competenți și importanți;

-să integreze Internetul și noile tehnologii într-un mod creativ, util și sigur în viaţa lor;

**Grup țintă**: elevii claselor primare și gimnaziale de la Școala Gimnazială "Ion Creangă" Buzău

**Resursele proiectului:**

a). **Resurse umane:**

-**facilitatori *Ora de Net***: **Prof.înv.primar Ifrim Nicoleta și Prof.informatician Lazăr Paul;**

- cadre didactice din unitatea de învățământ;

-părinții elevilor;

**Resurse materiale:**

-sala de clasă, laboratorul de informatică;

-videoproiector, Laptop, Resursă clip video, Coală de flipchart/ Planșă Markere Post-it/ Bilețele verzi, Pixuri

-fotografii

-lucrări realizate de elevi:

**Durata:** **9 octombrie – 9 decembrie 2018**

**Diseminare**/ **Mediatizare:**

Postarea activităților desfășurate pe blog-ul clasei: "***Caleidoscop educațional***" (<http://cristeanicoletaifrim.blogspot.com/2018/02/ziua-sigurantei-pe-internet.html>), publicarea activităților desfășurate în Revista de schimb cultural internațional ***"Primii pași spre carte"***, pe ***Facebook***;

-Realizare de fotografii/ videoclipuri;

-Popularizarea proiectului în cadrul Comisiei Metodice și a proiectelor de parteneriat eTwinning;

**Experiența participanților**: îmbunătățirea colaborării între elevi și a comunicării dintre elevi și învățător, libertatea de exprimare a gândurilor şi a opiniilor personale, schimb de experienţă, cunoaşterea preocupărilor, opiniilor, ideilor elevilor, dezvoltarea creativităţii, încurajarea copiilor de a nu oferi informații personale în jocuri și în discuții cu persoane necunoscute și, mai ales, că dacă ceva neplăcut li se întâmplă la școală sau pe Internet să le transmită părinților și învățătorului pentru a rezolva situația, înțelegerea exemplelor de ***bullying/cyberbullying*** și caracteristicile sale din perspectiva celor trei roluri implicate (victimă, agresor, martor); identificarea unor soluții și modalități de intervenție care pot fi aplicate de către întreg colectivul intituției de învățământ și de către părinții elevilor, pentru prevenirea și combaterea actelor de ***bullying/cyberbullying,*** din mediul școlar, din comunitate și din mediul online; în cadrul acestui proiect, elevii înțeleg că vor fi potențiali multiplicatori ai activităților susținute și ambasadori ai folosirii creative, utile și sigure a Internetului ș.a.

**Evaluarea Proiectului:**

-Chestionare elevi, părinți și cadre didactice din unitatea de învățământ;

- Trenulețul "***Cyberbullying"*** cu mesaje, sloganuri, îndemnuri de prevenire și combatere a ***Cyberbullying-ului***, cu definiții și informații explicite, referitoare la noțiunile de ***Bullying/ Cyberbullying***.

- Creații artístico-plastice și tehnologice;

-Fotografii realizate pe parcursul derulării proiectului;

-Raportarea activităților urmând pașii înscriși pe [www.oradenet.ro/fii-voluntar](http://www.oradenet.ro/fii-voluntar), aprobarea rapoartelor, pe contul de pe platforma VoluntApp.

-Realizarea unui portofoliu electronic cu dovezi ale activităților desfășurate.

**Bibliografie:**

-Resurse video: ***"Dă BLOCK agresivității! Și „glumele” dor. Stop Cyberbullying!"***

***https://oradenet.salvaticopiii.ro/block-agresivitatii***

http://cristeanicoletaifrim.blogspot.com/2018/02/ziua-sigurantei-pe-internet.html

**Calendarul activităților pe perioada derulării proiectului**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Obiective educaționale** | **Denumirea activității** | **Mijloc de realizare** | **Data** | Evaluare |
| 1. | Înțelegerea exemplelor de ***bullying/cyberbullying*** și caracteristicile sale din perspectiva celor 3 roluri implicate (victimă, agresor, martor); | ***Bullying/Cyberbullying***  (ciclul primar) | -vizionare videoclip***"Dă BLOCK agresivității! Și „glumele” dor. Stop Cyberbullying!"***  -discuții despre emoțiile și comportamentele pe care le au în legătură cu anumite situații întâlnite pe Internet  -Expunerea  -Explicația  -Dezbaterea  -Brainstorming  -Lucrări artístico-plastice- desene, picturi, colaje- secvențe- cheie din videoclipul vizionat | 12.10.2018 | -Lucrări artístico-plastice- desene, picturi, colaje- secvențe- cheie din videoclipul vizionat |
| 2. | Înțelegerea exemplelor de ***bullying/cyberbullying*** și caracteristicile sale din perspectiva celor 3 roluri implicate (victimă, agresor, martor);  2. Folosirea lucrului în echipă pentru a îmbunătăți colaborarea între elevii clasei și a comunicării dintre elevi și învățători; | ***Cyberbulying (hărțuirea online)***  (ciclul primar) | -Discuții de prezentare a ideilor și a soluțiilor de ajutor, din perspectiva victimei, a martorilor și a agresorului.  -Expunerea  -Explicația  -Povestirea  -Dezbaterea  -Brainstorming  -Activitate practică pe echipe  -activitate practică- Trenulețul "***Cyberbullying"*** (cu vagoane inscripționate cu mesaje, sloganuri, îndemnuri de prevenire și combatere a ***Cyberbullying-ului***, cu definiții și informații referitoare la noțiunile de ***Bullying/ Cyberbullying)***. | 15.10.2018 | Trenulețul "***Cyberbullying"*** (cu vagoane inscripționate cu mesaje, sloganuri, îndemnuri de prevenire și combatere a ***Cyberbullying-ului***, cu definiții și informații referitoare la noțiunile de ***Bullying/ Cyberbullying)*** |
| 3. | Identificarea a minim 3 soluții axate pe reducerea situațiilor de ***cyberbullying***, câte una pentru fiecare rol implicat (victimă, agresor, martor);  -identificarea unor soluții și modalități de intervenție care pot fi aplicate de către întreg colectivul intituției de învățământ și de către părinții elevilor, pentru prevenirea și combaterea actelor de ***bullying/cyberbullying,*** din mediul școlar, din comunitate și din mediul online; | *"****Dă BLOCK agresivității! Și „glumele” dor. Stop Cyberbullying****!"*  (ciclul primar) | -Expunerea  -Explicația  -Dezbaterea  -Brainstorming  -Activitate practică pe echipe  -Ambasadori ai folosirii creative, utile și sigure a Internetului- informarea și alți elevi despre **elementele cheie ale cyberbullyingului** | 16 octombrie 2018 | Ambasadori ai folosirii creative, utile și sigure a Internetului- informarea și alți elevi despre **elementele cheie ale cyberbullyingului** |
| 4. | 1.Înțelegerea fenomenului de **cyberbullying** și caracteristicile sale din perspectiva celor 3 roluri implicate (victimă, agresor, martor);  2.Folosirea lucrului în echipă pentru a îmbunătăți colaborarea între elevii clasei și a comunicării dintre elevi și profesori; | ***Bullying/Cyberbullying***  (ciclul gimnazial) | -vizionare videoclip***"Dă BLOCK agresivității! Și „glumele” dor. Stop Cyberbullying!"***  -Atelier  -Expunerea  -Explicația  -Discuții libere  -Povestirea  -Dezbaterea  -Brainstorming  -Completareaplanșei/listei de comportamente care înseamnă ***Cyberbullying*** | 23 octombrie 2018 | planșa/lista de comportamente care înseamnă ***Cyberbullying*** |
| 5. | 1.Înțelegerea fenomenului de **cyberbullying** și caracteristicile sale din perspectiva celor 3 roluri implicate (victimă, agresor, martor);  2.Folosirea lucrului în echipă pentru a îmbunătăți colaborarea între elevii clasei și a comunicării dintre elevi și profesori/directori;  3.Identificarea a minim 6 soluții axate pe reducerea situațiilor de cyberbullying, câte 2 pentru fiecare rol implicat (victimă, agresor, martor);  4. Identificarea unei propuneri de intervenție la nivelul instituției de învățământ care poate preveni astfel de situații între elevi, elevi-profesori și care reduce efectele negative ale fenomenului;  5.Implicarea copiilor în reducerea fenomenului prin informarea online sau offline a altor elevi sau adulți interesați | ***Cyberbulying (hărțuirea online)***  (ciclul gimnazial) | -vizionare videoclip***"Dă BLOCK agresivității! Și „glumele” dor. Stop Cyberbullying!"***  -Expunerea  -Explicația  -Dezbaterea  -Brainstorming  -Activitate practică pe echipe | 24 octombrie 2018 | -soluții axate pe reducerea situațiilor de ***cyberbullying***  -propuneri de intervenție la nivelul instituției de învățământ care poate preveni astfel de situații între elevi, elevi-profesori și care reduce efectele negative ale fenomenului |
| 6. | 1.să povestească cum le-a influențat activitatea susținută pe tema ***Cyberbullying*** modul în care acționează și se simt în legătură cu situațiile de abuz;  2.să aplice concret cele învățate răspunzând la întrebarea: ce sunt dispuși să facă pentru a opri acest comportament în mediul online?  3. să transmită mai departe fie individual, fie ca și grup, prin propriile mijloace creative, ceea ce au învățat;  4.Identificarea a minim 6 soluții axate pe reducerea situațiilor de cyberbullying, câte 2 pentru fiecare rol implicat (victimă, agresor, martor);  5.Identificarea unei propuneri de intervenție la nivelul instituției de învățământ care poate preveni astfel de situații între elevi, elevi-profesori și care reduce efectele negative ale fenomenului;  6.Implicarea elevilor în reducerea fenomenului prin informarea online sau offline a altor elevi sau adulți interesați | *"****Dă BLOCK agresivității! Și „glumele” dor. Stop Cyberbullying****!"*  (ciclul gimnazial) | -Discuții libere  -Povestirea  -Expunerea  -Explicația  -Dezbaterea  -Brainstorming  -Activitate practică pe echipe | 25 octombrie 2018 | Implicarea elevilor în reducerea fenomenului prin informarea online sau offline a altor elevi sau adulți interesați |
| 7. | 1.Identificarea unor propuneri de intervenție la nivelul instituției de învățământ care poate preveni astfel de situații între elevi, elevi-profesori și care reduce efectele negative ale fenomenului de ***Cyberbullying***;  2.Implicarea cadrelor didactice din unitatea de învățământ, în reducerea fenomenului de ***Cyberbullying*** prin informarea online sau offline a altor elevi, cadre didactice sau adulți interesați; | **Participanții promotori ai campaniei „Dă BLOCK agresivității”** | Sesiune pentru cadre didactice | 14 noiembrie 2018 | -propuneri de intervenție la nivelul instituției de învățământ;  -Implicarea cadrelor didactice din unitatea de învățământ, în reducerea fenomenului de ***Cyberbullying*** |
| 8. | Implicarea părinților elevilor din unitatea de învățământ, în reducerea fenomenului de ***Cyberbullying*** prin informarea online sau offline a altor elevi, cadre didactice sau adulți interesați; | **Participanții promotori ai campaniei „Dă BLOCK agresivității”** | Sesiune pentru părinți | 15 noiembrie 2018 | Implicarea părinților elevilor din unitatea de învățământ, în reducerea fenomenului de ***Cyberbullying*** |
| 9. | Identificarea unor propuneri de intervenție la nivelul instituției de învățământ care poate preveni astfel de situații între elevi, elevi-profesori și care reduce efectele negative ale fenomenului de ***Cyberbullying*** | Ambasadorii **Orei de Net** în cadrul campaniei ***„Dă BLOCK agresivității. Și „glumele” dor. Stop cyberbullying!”*** | Teme de reflecție/ Chestionare- elevi, părinți, cadre didactice, director, psihopedagog ș.a. | 16 noiembrie 2018 | Propuneri de intervenție la nivelul instituției de învățământ care poate preveni astfel de situații între elevi, elevi-profesori și care reduce efectele negative ale fenomenului de ***Cyberbullying*** |

**Teme de reflecție pentru: cadre didactice/ părinți/ elevi**

1. Amintește-ți care este experiența ta de copil în relație cu adulții care se ocupau de educația ta. Care sunt oamenii care și-au lăsat cel mai mult amprenta în felul în care îți trăiești viața? Care dintre ei te-au făcut să te simți valoros, important și apreciat? Dar cei care preferau metodele prin care stimulau frica, vina sau rușinea? Ce făceau ei de ajungeai să te simți în acest fel?

2. Amintește-ți care au fost principalele motive pentru care ai decis să te implici în educație. Cum visai să contribui în viața copiilor? În prezent, care sunt asemănările și care sunt deosebirile cu ceea ce sperai că vei deveni?

3. Cineva intră în sala în care îți desfășori activitatea educațională. Ce ar observa din felul în care sunteți așezați, din vorbele, postura și privirile voastre – ale tale și ale copiilor?

4. Fiecare copil are la el cel puțin un dispozitiv conectat la Internet. Unde l-ar ține în timpul sesiunii cu tine? Ce crezi că ar face cu el atunci când tu ești de față? Dar atunci când părăsești sala?

5. Ai disponibile pentru sesiunea cu copiii un dispozitiv conectat la Internet și un videoproiector. Ce ai putea face cu ele? Cum le-ai putea folosi într-un mod creativ și util pentru procesul educațional? Cum te pot ajuta copiii în pregătirea sau în timpul acestei activități folosind resurse digitale?

6. Îi întrebi pe copii ce le place, ce îi îngrijorează sau la ce sunt buni atunci când sunt în mediul online. Cum reacționează ei la faptul că le pui astfel de întrebări? Care sunt motivele pentru care răspund în acest fel?

7. Afli în timpul unei astfel de sesiuni dedicate folosirii Internetului multe informații despre copii printre care și lucruri cu care nu ești de acord sau care te uimesc într-un mod foarte pozitiv. Cum te comporți în prezent cu cei care împărtășesc informații atât de personale despre experiența lor? Ce efecte vor avea aceste declarații în felul în care vei fi cu ei în viitorul apropiat?

8. Povestești un caz despre un copil care a trecut printr-o experiență neplăcută pentru că a povestit unei persoane pe Internet lucruri intime despre el, pentru că nu avea cu cine să vorbească în familie sau la școală. Ce reacție ai avut când ai citit pentru prima dată povestea acestuia? Care crezi că au fost nevoile lui emoționale? Cum ai putea să identifici și să acționezi să nu devină asta povestea unuia dintre copiii cu care lucrezi?

9.Organizezi o dezbatere la care participă copii, profesori, părinți, specialiști în educație și psihologi pe tema integrării noilor tehnologii în viața copiilor. Care crezi că sunt oportunitățile oferite de tehnologie care vor fi identificate de către aceștia împreună? Dar pericolele pe care le vor sesiza pentru copii?

10. Impactul dezvoltării tehnologice schimbă modul în care ne trăim viața, comunicăm și lucrăm. Care crezi că sunt competențele și abilitățile de care vor avea nevoie copiii pe care îi ai azi în față pentru a acea succes în viață într-o societate digitalizată?

11. Ești în anul 2037 și te vezi la o reuniune cu toți acești copii din fața ta. Ce rol îți spun că ai avut în dezvoltarea lor umană și profesională?

12.Cum ar fi dacă ai fi elev în ciclul gimnazial și ai deja experiență destul de consistentă cu explorarea mediului online și cu manevrarea dispozitivelor digitale. Ești obișnuit deja de mic ca totul să fie vizual atractiv, să se miște repede, să interacționezi, să primești imediat feedback, să gândești și să faci mult. Răbdarea, atenția voluntară, ascultarea activă și colaborarea cu alți copii îți par niște provocări greu de trecut și te frustrează și să încerci să faci asta. Cum e pentru tine să stai la orele în care un profesor se axează doar pe a preda o lecție în formatul tradițional, când nimic din viața ta nu mai pare la fel de static? Cum ai putea aduce în discuție, cu respect și înțelegere față de profesor, dorința ta de a te implica mai mult în timpul orei și a folosi uneori Internetul ca instrument educațional? Cum ai organiza tu împreună cu colegii tăi, ca întreg colectiv al clasei, o oră la o materie specifică care să integreze resurse online (informații, materiale video, resurse interactive)?

13.Cum ar fi să fii profesor sau trainer de educație nonformală, psiholog, asistent social, consilier școlar care interacționezi mai rar cu aceeași grupă de elevi ... și știi deja că starea fizică și emoțională a copilului, competențele cognitive și înțelegerea rolului său în lume sunt pilonii pentru dezvoltarea lui armonioasă, pentru succesul lui în viață. Ai observat deja că oricare dintre acestea prea întărite sau lăsate de tot în urmă îl vor dezechilibra. Dacă aceste direcții de creștere nu sunt hrănite și modelate din exterior pentru ca mai apoi să devină firești din interior, copilul de azi și adultul de mâine se va găsi în stări de confuzie și însingurare, va fi des preocupat și agitat, însă fără direcție sau capacitate de mobilizare iar relațiile sale, baza dovedită a stării de bine, nu vor fi satisfăcătoare. Știi deja că este responsabilitatea însă și bucuria ta ca de fiecare dată când întâlnești copiii să te asiguri că adaptezi întâlnirile cu ei în funcție de etapa de dezvoltare la care se află, de nevoile care ies la suprafață pentru că ai creat un spațiu de siguranță, folosești joaca și mișcarea cu scop de învățare după care îi inviți să reflecteze, să extragă sensuri și moduri utile în care pot aplica în viața lor de zi cu zi ceea ce au învățat. Știi că au nevoie de ghidare și de inspirație așa că ești pregătit să fii tu cel care le oferă asta prin propriul exemplu și prin povești ale altor oameni valoroși care se simt cu adevărat împliniți în propria viață și vor să dea mai departe lecțiile pe care le-au învățat. Cum ai devenit profesionistul empatic care ești acum? Ce te-a ajutat cel mai mult? Cum poți integra Internetul și noile tehnologii în activitatea ta? Cum coorperezi cu părinții pentru a avea o abordare coerentă în familie și la școală? Pe cine ai alături atunci când apar momente sau etape pline de frustrare, greutate, lipsă de progres sau situații pe care le simți nedrepte? Cum te îngrijești de tine să te asiguri că transmiți prin energia și postura ta acel echilibru și bucurie de viață pe care vrei să le insufli copiilor?

14.Ești o persoană cu funcție de conducere în Ministerul Educației Naționale/Inspectoratul Școlar Județean/ Instituție de învățământ ... și observi deja impactul negativ al lipsei de stabilitate din propunerile naționale pentru învățământ care uneori par ca forme fără fond și trădează o sacadare a unei viziuni coerente pe termen lung. Cunoști și continui să investighezi atât nevoile copiilor, ale celor implicați în educație și preocuparea realistă a părinților. Pe de altă parte, știi intențiile bune și ale celor care propun diversele măsuri, strategii și programe, însă deja ai văzut că indiferent de gândirea din spatele acestora, efectele dorite întârzie sau eșuează să apară atunci când sunt traduse în practica din teritoriu. Se aud multe voci care transmit la unison că generația de acum de elevi e diferită și observi cum în ciuda acestui punct de întâlnire pe care toți îl agreăm, pare că încă nu se ține cu adevărat cont de realitatea din școlile actuale. Ești deja un cunoscător al principiilor educației și știi că orice regulament sau politică care dorește o îmbunătățire autentică este rezultatul unor analize a nevoilor și a unor consultări reale cu reprezentanți ai tuturor actorilor implicați în acest proces (elevi, profesori, consilieri școlari, părinți, experți în educație și societatea civilă).

Ce resurse sau modele de bună practică ai găsit pe Internet pentru a folosi tehnologia în procesul educațional? Care sunt pașii pe care îi poți urma pentru a organiza cel puțin o consultare locală care să aibă ca scop identificarea nevoilor acestor actori? Ce parteneri locali și naționali ai putea invita să ți se alăture? Cum și unde poți promova aceste exemple de bune practică de integrare a noilor tehnologii? Cum poți implica mai mulți omologi sau persoane în funcții superioare să preia exemplul tău și să încerce să îl reproducă? Cum puteți face cunoscute descoperirile și rezultatele voastre?